Հիմա ընթերցողը հարց կտա, բա եթե կենդանի պատգամավորը դահլիճում նստած է եւ չի կարողացել քվեարկել, նրա ձայնը հաշվի չպիտի՞ առնվի։ Ահա նման իրավիճակների համար է նախատեսված Կանոնակարգ օրենքի 60-րդ հոդվածի 6-րդ մասը, որտեղ ասվում է. «Քվեարկության արդյունքները լուսատախտակի վրա վերականգնվում են, եթե այդ մասին նիստի վարման կարգի վերաբերյալ ելույթում առաջարկում է որեւէ պատգամավոր: Եթե պատգամավորը հայտնաբերում է խախտումներ, որոնք կարող էին ազդել քվեարկության արդյունքների վրա, ապա նիստը նախագահողի առաջարկով՝ առանց քննարկման, հարցի քվեարկությունը կրկնվում է»: